wannaphong/clean_thaiwikipedia huggingface dataset:
# สาธารณรัฐอาหรับเยเมน
{{Infobox Former Country
|native_name = 
|conventional_long_name = สาธารณรัฐอาหรับเยเมน
|common_name = เยเมนเหนือ
|continent = เอเชีย
|region = ตะวันออกกลาง
|country = เยเมน
|era = สงครามเย็น
|year_start = ค.ศ. 1962
|year_end = ค.ศ. 1990
|date_start = 27 กันยายน
|date_end = 22 พฤษภาคม
|event_end = รวมกับเยเมนใต้
|p1 = ราชอาณาจักรมุตาวัคคิไลต์เยเมน
|flag_p1 = Flag of the Mutawakkilite Kingdom of Yemen.svg
|s1 = เยเมน
|flag_s1 = Flag of Yemen.svg
|image_flag = Flag of the Yemen Arab Republic.svg
|flag_type = ธงชาติ
|image_coat = Coat of arms of Yemen Arab Republic (1974–1990).svg
|symbol_type = ตราแผ่นดิน (1974–1990)
|national_anthem = อัลวาตานิ ดินแดนสันติภาพ (1962–1978)วายาลัลอูมา ความตั้งใจของชาติ (1978–ค.ศ. 1990)
|image_map = North Yemen in its region.svg
|official_languages = อาหรับ
|capital = ซานา
|government_type = รัฐเดี่ยว รัฐพรรคการเมืองเดียว รัฐอิสลามภายใต้คณะผู้ยึดอำนาจการปกครอง
|title_leader = ประธานาธิบดี
|leader1 = อับดุลเลาะห์ อัลซัลลัล <small>(คนแรก)<small>
|year_leader1 = 1962-1967
|leader2 = อะลี อับดุลลอฮ์ ศอเลียะห์ <small>(คนสุดท้าย)<small>
|year_leader2 = 1978-1990
|title_deputy = นายกรัฐมนตรี
|deputy1 = อับดุลเลาะห์ อัลซัลลัล <small>(คนแรก)<small>
|year_deputy1 = 1962-1963
|deputy2 = อับดุล อะซิซ อับดุล กานี <small>(คนสุดท้าย)<small>
|year_deputy2 = 1983-1990
|stat_area1 = 388032
|stat_pop1 = 19876187
|stat_year1 = 1990
|currency = เรียลเยเมนเหนือ
|utc_offset = +3
|calling_code = 967
|today =  ซาอุดีอาระเบีย เยเมน
}}

สาธารณรัฐอาหรับเยเมน (YAR;  '') หรือ เยเมนเหนือ หรือ เยเมน (ซานา) เป็นรัฐที่ตั้งอยู่ทางตะวันตกเฉียงเหนือของเยเมนในปัจจุบัน สถาปนาขึ้นในปี ค.ศ. 1962 หลังการโค่นล้มพระเจ้ามุฮัมหมัด อัลบัดร์แห่งราชอาณาจักรมุตาวัคคิไลต์เยเมน และทำให้เกิดสงครามกลางเมืองเยเมนเหนือที่กินเวลาถึง 8 ปีYemen History and Culture by P. Ram หลังสงคราม เยเมนเหนือมีแผนจะรวมประเทศกับเยเมนใต้ และในปี ค.ศ. 1990 ทั้งสองประเทศก็รวมตัวกันในชื่อ "สาธารณรัฐเยเมน" อดีตประธานาธิบดีคนสุดท้ายของเยเมนเหนือ อะลี อับดุลลอฮ์ ศอเลียะห์ ขึ้นเป็นประธานาธิบดีคนแรกของเยเมนหลังทำสงครามกับกลุ่มแบ่งแยกดินแดนเยเมนใต้ในสงครามกลางเมืองเยเมน ค.ศ. 1994Yemen profile - Timeline - BBC News - BBC.com
# โคชินเอ็ตสึ
โคชินเอ็ตสึ  เป็นอนุภูมิภาคของประเทศญี่ปุ่น ซึ่งครอบคลุมจังหวัดยามานาชิ, จังหวัดนางาโนะ และจังหวัดนีงาตะNihon Ginkō. (1990). Bank of Japan Monetary and Economic Studies, Vols. 8-9, p. 129.

ชื่อของโคเอ็ตสึมาจากชื่อของอดีตแคว้นที่อยู่ใกล้กัน — ไค (ปัจจุบันคือยามานาชิ), ชินาโนะ (ปัจจุบันคือนางาโนะ) และเอจิโงะ (ปัจจุบันคือนีงาตะ) อนุภูมิภาคล้อมรอบด้วยทะเลญี่ปุ่นทางตะวันตกเฉียงเหนือ โฮกูริกุทางคะวันตก โทไกทางตะวันตกเฉียงใต้ คันโตทางตะวันออกเฉียงใต้ และโทโฮกุทางตะวันออกเฉียงเหนือ ชื่ออนุภูมิภาคนี้มักรวมกับภูมิภาคคันโต ("คันโต-โคชินเอ็ตสึ""Abstracts from the 25th Kanto-Koshinetsu regional meeting of the Japanese Society of Nuclear Medicine" (JSNM), Japanese Journal of Nuclear Medicine (Jpn J Nucl Med) 23(10):1503-1511, October 1986.) และบางครั้งอาจรวมกับโฮกูริกุ ("คันโต-โคชินเอ็ตสึ-โฮกูริกุ""29th Kanto-Koshinetsu-Hokuriku Regional meeting of the Japanese Circulation Society," Japan Circulation Journal (1963), Vol. 27, No. 12, p. 907. หรือ "โฮกูริกุ-โคชินเอ็ตสึ"Nakagawa, Naofumi et al. (2010).)

 ประชากร 
จากข้อมูลสำมะโนญี่ปุ่นNiigata 1995-2020 population statistics และข้อมูลนี้Kōshin'etsu subregion 1920-2000 population statistics อนุภูมิภาคโคชินเอ็ตสึมีอัตราการเติบโตของประชากรติดลดตั้งแต่ ค.ศ. 2000
# เลิฟเฮี้ยวเฟี้ยวต๊อด
เลิฟเฮี้ยวเฟี้ยวต๊อด เป็นภาพยนตร์แนวโรแมนติก-คอมเมดี้ กำกับและเขียนบทโดย พจน์ อานนท์ นำแสดงโดย คุณาธิป ปิ่นประดับ, ศรัณยา จำปาทิพย์, เจนนี่ ฟิโลเมน่า, ชนัญญา พงษ์นาค และรินรดา ธุระพันธ์  ออกฉายเมื่อวันที่ 30 กรกฎาคม พ.ศ. 2558

นักแสดง

คุณาธิป ปิ่นประดับ     รับบทเป็น  ต๊อด

ศรัณยา จำปาทิพย์    รับบทเป็น   นิ้ง/แพรว

ชนัญญา พงษ์นาค     รับบทเป็น    ก๊อกนํ้า

 เนื้อเรื่อง 
ต๊อด (คุณาธิป ปิ่นประดับ) หนุ่มหล่อหน้าตาดีมีดีกรี...หล่อขั้นเทพ สาวเห็นเป็นต้องเหลียวหลังเมื่อบวกกับลีลาคารมคมคาย ผู้ชายอย่างต๊อดคือหนุ่มในฝันของสาว ๆ ทั้งหลาย แต่ใครจะรู้บ้างว่า...เมื่อครั้งยังเล็ก ”ผู้หญิง” ได้เคยสร้างปมเอาไว้ให้กับหัวใจดวงน้อย ๆ ของเขา

เมื่อโตขึ้นต๊อดจึงเดินหน้าบริหารเสน่ห์กับสาวไปเรื่อย ขณะเดียวกันก็พยายามทำงานเก็บสะสมเงินเอาไว้ เพื่อหวังที่จะไปรับ ยายต้อย (ดวงตา ตุงคะมณี) ผู้หญิงที่เขารักมากที่สุดกลับมาอยู่ด้วยหลังจากที่แม่ตัดสินใจส่งยายเข้าไปอยู่ในสถานพักฟื้นคนชรา ต๊อดทำงานทุกอย่างที่จะสามารถสร้างรายได้ให้กับเขาโดยมี "ฟันดะ" (ชวิน เอี่ยมชัยมงคล) เพื่อนซี้ที่ไม่ได้หล่อน้อยไปกว่ากันคอยช่วยเหลือรวมไปถึงเหล่ารุ่นน้องจอมแสบอีก 3 หนุ่ม แต่ดูเหมือนว่า ความหล่อ จะไม่ได้เป็นแค่ความโชคดีของเขา เพราะมันยังนำความวุ่นวายมาสู่ต๊อดอีกด้วย
# คาร์สตา โลว์
คาร์สตา โลว์ (2 กุมภาพันธ์ ค.ศ. 1993 –) เป็นนักกีฬาวอลเลย์บอลชาวอเมริกันได้เล่นวอลเลย์บอลในสโมสรนารังคีโตลาสชังกาส โลว์เป็นสมาชิกของทีมวอลเลย์บอลหญิงทีมชาติสหรัฐอเมริกา

 ผลงานในระดับอาชีพ 
เธอเล่นวอลเลย์บอลหญิงของวิทยาลัยในมหาวิทยาลัยแคลิฟอร์เนีย ลอสแอนเจลิสhttp://www.uclabruins.com/ViewArticle.dbml?ATCLID=207926266

โลว์เป็นส่วนหนึ่งของทีมชาติสหรัฐอเมริกาที่ได้รับเหรียญทองในการแข่งขันวอลเลย์บอลเวิลด์กรังด์ปรีซ์ 2015 และได้รับรางวัลผู้เล่นทรงคุณค่า
# พรรคเอกภาพทาริกะห์อิสลาม
thumb
พรรคเอกภาพทาริกะห์อิสลาม (Islamic Tharikah Unity Party; ภาษาอินโดนีเซีย: Partai Persatuan Tharikah Islam, PPTI) เป็นพรรคการเมืองนิยมอิสลามในอินโดนีเซียLatif, Yudi. Inteligensia Muslim dan kuasa: genealogi inteligensia Muslim Indonesia abad ke-20. Bandung: Mizan, 2005. p. 417 ในการเลือกตั้ง พ.ศ. 2498 พรรคนี้เข้าร่วมการเลือกตั้งและได้คะแนน 0.2% ได้รับเลือก 1 ที่นั่งFeith, Herbert. The Decline of Constitutional Democracy in Indonesia. An Equinox classic Indonesia book. Jakarta [u.a.]: Equinox, 2007. p. 435
อ้างอิง
# เซี่ย ซืออี้
เซี่ย ซืออี้ (28 มีนาคม ค.ศ. 1996 –) เป็นนักกีฬากระโดดน้ำชาวจีน

เซี่ย ซืออี้ เกิดในปี ค.ศ. 1996 ในซัวเถา มณฑลกวางตุ้ง ประเทศจีน ในปี ค.ศ. 2015 ในการแข่งขันกีฬาทางน้ำชิงแชมป์โลก 2015 เขาได้รับรางวัลเหรียญทองในประเภทสปริงบอร์ด 1 เมตร จากนั้นเขาได้รับเหรียญทองแดงในการแข่งขันประเภททีม
# Mentha aquatica
Mentha aquatica (ชื่อพ้อง: Mentha hirsuta Huds.Euro+Med Plantbase Project: [htข้อความตัวเอนtp://ww2.bgbm.org/_EuroPlusMed/PTaxonDetail.asp?NameId=111935&PTRefFk=500000 Mentha aquatica]) หรือชื่อในภาษาอังกฤษว่า วอเตอร์มินต์ (water mint) เป็นพืชหลายปี (perennial plant) ในสกุลมินต์ มักเจริญเติบโตในที่ชื้น และมีถิ่นกำเนิดในส่วนมากของทวีปยุโรป ทางตะวันตกเฉียงเหนือของทวีปแอฟริกา และทางตะวันตกเฉียงใต้ของทวีปเอเชียFlora of NW Europe: Mentha aquatica 

ลักษณะ
Mentha aquatica เป็นพืชมีลำต้นใต้ดิน เจริญเติบโตได้ถึง 90 เซนติเมตร ลำต้นกว้าง ใบมีลักษณะเป็นรูปกลมรีไปจนถึงเป็นรูปใบหอก ยาว 2-6 เซนติเมตร (0.79-2.36 นิ้ว) กว้าง 1-4 เซนติเมตร (0.39-1.57 นิ้ว) ใบสีเขียวค่อนไปทางสีม่วงในบางครั้ง) ดอกมีขนาดเล็ก ออกดอกหนาแน่นมีสีม่วง ออกดอกเป็นช่อ

 คลังรูปภาพ
# โทนี มิลลิงตัน
แอนโธนี ฮอเรซ "โทนี" มิลลิงตัน (5 มิถุนายน พ.ศ. 2486 – 5 สิงหาคม พ.ศ. 2558) เป็นอดีตนักฟุตบอลชาวเวลส์ที่เคยเล่นในตำแหน่งผู้รักษาประตูให้กับสโมสรฟุตบอลเวสต์บรอมวิชอัลเบียน คริสตัลพาเลซ ปีเตอร์โบโรยูไนเต็ดและสวอนซีซิตี ในช่วงคริสต์ทสวรรษที่ 1960 และ 1970 และลงเล่นให้กับทีมชาติเวลส์ 21 ครั้ง อาชีพนักฟุตบอลของเขาต้องสิ้นสุดลงในปี พ.ศ. 2518 เนื่องจากอุบัติเหตุทางรถยนต์ เขาเป็นพี่ชายของเกรนวิลล์ มิลลิงตัน อดีตผู้รักษาประตูของรีลและเชสเตอร์
# ฮารัล นิลเซิน
ฮารัล อิงส์มัน นิลเซิน (26 ตุลาคม พ.ศ. 2484 – 11 สิงหาคม พ.ศ. 2558) เป็นอดีตนักฟุตบอลชาวเดนมาร์กในตำแหน่งกองหน้าให้กับสโมสรฟุตบอลโบโลญญา อินเตอร์มิลาน นาโปลี และซัมป์โดเรีย โดยในช่วงที่เขาอยู่กับโบโลญญานั้น เขาเคยได้รับรางวัลรองเท้าทองคำประจำลีกเซเรียอา เขายังลงเล่นให้หับทีมชาติเดนมาร์กทั้งหมด 14 ครั้ง และยิงไป 15 ประตู
# อิลยัส ซูเลย์เมนอฟ
อิลยัส ซูเลย์เมนอฟ (Ilyas Suleimenov) เป็นนักมวยสากลสมัครเล่นชาวคาซักสถาน  ได้เข้าร่วมการแข่งขันกีฬาโอลิมปิก พ.ศ. 2555 ในรุ่นฟลายเวต แต่ตกรอบแรก ในกีฬาเอเชียนเกมส์ พ.ศ. 2557 เขาได้เหรียญทองในรุ่นฟลายเวต
 อ้างอิง
# รายชื่อจังหวัดของประเทศญี่ปุ่นเรียงตามพื้นที่
หน้านี้รวบรวมรายชื่อจังหวัดของประเทศญี่ปุ่นเรียงตามพื้นที่ โดยอ้างอิงตามรายงานของสำนักงานสารสนเทศภูมิศาสตร์แห่งประเทศญี่ปุ่น  จาก พ.ศ. 2560 โดยพื้นที่ของบางจังหวัดเปลี่ยนแปลงจากการสำรวจในปีก่อนหน้าประมาณ 0-3 ตารางกิโลเมตร พื้นที่รวมของประเทศญี่ปุ่นในรายงานฉบับนี้เท่ากับ 377,973.89 ตารางกิโลเมตร ซึ่งเพิ่มขึ้นจากปีก่อนหน้า 2.32 ตารางกิโลเมตร

 รายชื่อจังหวัดเรียงตามพื้นที่ 
พื้นที่แสดงดังตารางด้านล่าง หน่วยเป็นตารางกิโลเมตร
 อันดับ  ชื่อภาษาไทย  ชื่อภาษาญี่ปุ่น  พื้นที่ พ.ศ. 2560  พื้นที่ พ.ศ. 2559 1  ฮกไกโด  北海道  83,423.84  83,423.82 2  อิวาเตะ  岩手県  15,275.01  15,275.01 3  ฟูกูชิมะ  福島県  13,783.90  13,783.74 4  นางาโนะ  長野県  13,561.56  13,561.56 5  นีงาตะ  新潟県  12,584.15  12,584.18 6  อากิตะ  秋田県  11,637.52  11,637.52 7  กิฟุ  岐阜県  10,621.29  10,621.29 8  อาโอโมริ  青森県  9,645.64  9,645.56 9  ยามางาตะ  山形県  9,323.15  9,323.15 10  คาโงชิมะ  鹿児島県  9,187.01  9,186.99 11  ฮิโรชิมะ  広島県  8,479.63  8,479.47 12  เฮียวโงะ  兵庫県  8,400.94  8,400.93 13  ชิซูโอกะ  静岡県  7,777.42  7,777.43 14  มิยาซากิ  宮崎県  7,735.32  7,735.31 15  คูมาโมโตะ  熊本県  7,409.48  7,409.44 16  มิยางิ  宮城県  7,282.22  7,282.22 17  โอกายามะ  岡山県  7,114.32  7,114.47 18  โคจิ  高知県  7,103.86  7,103.93 19  ชิมาเนะ  島根県  6,708.26  6,708.24 20  โทจิงิ  栃木県  6,408.09  6,408.09 21  กุมมะ  群馬県  6,362.28  6,362.28 22  โออิตะ  大分県  6,340.73  6,340.74 23  ยามางูจิ  山口県  6,112.53  6,112.34 24  อิบารากิ  茨城県  6,097.19  6,097.12 25  มิเอะ  三重県  5,774.41  5,774.41 26  เอฮิเมะ  愛媛県  5,676.23  5,676.19 27  ไอจิ  愛知県  5,172.92  5,172.90 28  ชิบะ  千葉県  5,157.61  5,157.64 29  ฟูกูโอกะ  福岡県  4,986.52  4,986.40 30  วากายามะ  和歌山県  4,724.64  4,724.71 31  เกียวโต  京都府  4,612.20  4,612.19 32  ยามานาชิ  山梨県  4,465.27  4,465.27 33  โทยามะ  富山県  4,247.61  4,247.61 34  ฟูกูอิ  福井県  4,190.51  4,190.49 35  อิชิกาวะ  石川県  4,186.05  4,186.09 36  โทกูชิมะ  徳島県  4,146.80  4,146.79 37  นางาซากิ  長崎県  4,130.88  4,132.20 38  ชิงะ  滋賀県  4,017.38  4,017.38 39  ไซตามะ  埼玉県  3,797.75  3,797.75 40  นาระ  奈良県  3,690.94  3,690.94 41  ทตโตริ  鳥取県  3,507.13  3,507.13 42  ซางะ  佐賀県  2,440.68  2,440.68 43  คานางาวะ  神奈川県  2,416.17  2,415.92 44  โอกินาวะ  沖縄県  2,280.98  2,281.14 45  โตเกียว  東京都  2,193.96  2,191.00 46  โอซากะ  大阪府  1,905.14  1,905.14 47  คางาวะ  香川県  1,876.77  1,876.73
# วีระพันธ์ โกมลเสน
วีระพันธ์ โกมลเสน (Veerapan Komolsen) เกิดเมื่อ 16 มีนาคม พ.ศ. 2489 เป็นนักมวยสากลสมัครเล่นชาวไทย ติดทีมชาติไทยเข้าแข่งขันกีฬาโอลิมปิก พ.ศ. 2507 ที่ โตเกียว ในรุ่นฟลายเวท รอบแรก แพ้ จอห์น แมกคลุสกี จากสหราชอาณาจักร ตกรอบ เมื่อ 12 ตุลาคม พ.ศ. 2507
 อ้างอิง
# ศักดา ส่องแสง
ศักดา ส่องแสง (Sukda Songsam) เกิดเมื่อ 24 ตุลาคม พ.ศ. 2484 เป็นนักมวยสากลสมัครเล่นชาวไทย ติดทีมชาติไทยเข้าแข่งขันกีฬาโอลิมปิก พ.ศ. 2507 ที่ โตเกียว ในรุ่นเวลเตอร์เวท รอบแรก แพ้ ฮุสเซน ซัดดิก จากอียิปต์ ตกรอบ เมื่อ 12 ตุลาคม พ.ศ. 2511 และยังติดทีมชาติเข้าแข่งขันกีฬาเอเชียนเกมส์ 2 ครั้ง ได้เหรียญเงิน รุ่นไลท์เวลเตอร์เวท ในกีฬาเอเชียนเกมส์ พ.ศ. 2505 และได้เหรียญเงินอีกครั้งในรุ่นเวลเตอร์เวท ในกีฬาเอเชียนเกมส์ พ.ศ. 2509
 อ้างอิง
# นิยม ประเสริฐสม
นิยม ประเสริฐสม (Niyom Prasertsom) เป็นนักมวยสากลสมัครเล่นชาวไทย

ประวัติ 
เกิดเมื่อ 3 กรกฎาคม พ.ศ. 2486 ที่ จังหวัดธนบุรี (จังหวัดสมุทรสาคร ในปัจจุบัน เดิมเป็นส่วนหนึ่งของจังหวัดธนบุรีตั้งแต่ พ.ศ. 2486 - 2489) ติดทีมชาติไทยเข้าแข่งขันกีฬาโอลิมปิก พ.ศ. 2507 ที่ โตเกียว ในรุ่นไลท์เวลเตอร์เวท รอบแรก แพ้ อิสต์วาน โตท จากฮังการี ตกรอบเมื่อ 11 ตุลาคม พ.ศ. 2507 และได้เข้าแข่งขันกีฬาโอลิมปิก พ.ศ. 2511 ที่ เม็กซิโก ในรุ่นไลท์เวลเตอร์เวท รอบแรกได้บาย รอบสอง แพ้ เนลสัน รูส จากเวเนซุเอลา ตกรอบ เมื่อ 18 ตุลาคม พ.ศ. 2511 นอกจากนั้นยังได้เหรียญทองกีฬาเอเชียนเกมส์ พ.ศ. 2509 รุ่นไลท์เวลเตอร์เวท  และได้เหรียญทองกีฬาซีเกมส์ พ.ศ. 2508 และ พ.ศ. 2510 ในรุ่นไลท์เวลเตอร์เวทด้วย

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ , เล่ม ๑๒๐ ตอนที่ ๒๐ ข หน้า ๑๖, ๑ ธันวาคม ๒๕๔๖
 อ้างอิง
# มะโมะรุ คุโระอิวะ
มาโมรุ คุโรอิวะ (Mamoru Kuroiwa; ภาษาญี่ปุ่น: 黒岩 守) เกิดเมื่อ 16 ตุลาคม พ.ศ. 2505 เป็นนักมวยสากลสมัครเล่นชาวญี่ปุ่น เคยติดทีมชาติเข้าแข่งขันในกีฬาโอลิมปิก พ.ศ. 2527 และ พ.ศ. 2531 ในรุ่นฟลายเวท แต่ไม่ได้เหรียญรางวัล และได้เหรียญทองแดงกีฬาเอเชียนเกมส์ พ.ศ. 2529 ที่ โซลในรุ่นไลท์ฟลายเวท
อ้างอิง
 sports-reference
# แม่น้ำโยโดะ
แม่น้ำโยโดะ  บางช่วงของแม่น้ำเรียกว่า แม่น้ำเซตะ  หรือ แม่น้ำอูจิ  เป็นแม่น้ำสายหลักในจังหวัดโอซากะบนเกาะฮนชู มีแหล่งกักน้ำหลักอยู่ที่ทะเลสาบบิวะในจังหวัดชิงะ

ในเขตจังหวัดชิงะ แม่น้ำโยโดะจะถูกเรียกว่าแม่น้ำเซตะ ไหลเข้าสู่ทะเลสาบบิวะซึ่งเป็นทะเลสาบเขื่อน ต่อมาจึงไหลลงสู่เขตจังหวัดเกียวโต จะถูกเรียกว่าแม่น้ำอูจิ หลังจากนั้นจะไปรวมกับแม่น้ำอีกสองสาย คือ แม่น้ำคัตสึระกับแม่น้ำคิซุ จากจุดนี้เป็นต้นไปจะเรียกว่าแม่น้ำโยโดะ ไหลสู่เขตจังหวัดโอซากะ ในจังหวัดโอซากะนี้เอง แม่น้ำโยโดะมีการแตกสาขาออกไปเป็นแม่น้ำคีวโยโดะไหลสู่ใจกลางของนครโอซากะ แม่น้ำทั้งสองสายจะไหลออกสู่อ่าวโอซากะ

 แหล่งข้อมูลอื่น 
  (ปากน้ำ)
  (ต้นน้ำ)
# คาบสมุทรคิอิ
คาบสมุทรคิอิ  เป็นคาบสมุทรที่ใหญ่ที่สุดของเกาะฮนชู ประเทศญี่ปุ่น ตั้งชื่อตามแคว้นคิอิ ซึ่งเป็นแคว้นนอดีตของญี่ปุ่น

จังหวัดวากายามะ เป็นจังหวัดที่กินพื้นที่ส่วนมากของคาบสมุทรคิอิ ซึ่งทิศตะวันตกเฉียงเหนือของจังหวัดวากายามะ เป็นที่ตั้งของจังหวัดโอซากะที่พื้นที่ตอนใต้ของจังหวัดตั้งอยู่บนคาบสมุทรด้วยเช่นเดียวกัน ทางตะวันออกของจังหวัดโอซากะคือจังหวัดนาระที่ไม่มีพื้นที่ติดกับทะเล และถัดจากจังหวัดนาระไปคือจังหวัดมิเอะ

ทางตะวันตกของคาบสมุทรคิอิ มีทะเลในเซโตะตั้งอยู่ ซึ่งทอดตัวยาวออกไปทางตะวันตก และทางตะวันออกของคาบสมุทรเป็นมหาสมุทรแปซิฟิก ทางเหนือของคาบสมุทรเป็นที่ตั้งของสามแม่น้ำคิโซะและอ่าวอิเซะ

คาบสมุทรคิอิเป็นที่ตั้งของแหล่งศักดิ์สิทธิ์และเส้นทางจาริกแสวงบุญในทิวเขาคิอิ ซึ่งเป็นมรดกโลกโดยยูเนสโกThe List นอกจากนี้ ในปี พ.ศ. 2547 ยูเนสโกยังได้ขึ้นทะเบียนสถานที่ 3 แห่งในคาบสมุทรคิอิเป็นมรดกโลก ซึ่งประกอบด้วย
 อำเภอโยชิโนะและภูเขาโอมิเนะ - พื้นที่ภูเขาทางเหนือของคาบสมุทร
 ศาลเจ้าคูมาโนะ - หนึ่งในสามศาลเจ้าชินโตบริเวณแหลมทางใต้ของคาบสมุทร
 ภูเขาโคยะ - ภูเขาทางตะวันตกของคาบสมุทร
# มัตสึซากะ
มัตสึซากะ  เป็นนครที่ตั้งอยู่ทางตอนกลางของจังหวัดมิเอะ ประเทศญี่ปุ่น สินค้าขึ้นชื่อของเมืองนี้คือเนื้อมัตสึซากะ

มัตสึซากะตั้งอยู่บนคาบสมุทรคิอิทางตะวันออก บริเวณตรงกลางของจังหวัดมิเอะ มัตสึซากะนั้นมีอาณาเขตเป็นแนวยาว ทำให้แบ่งจังหวัดมิเอะออกเป็นสองส่วน ทางตะวันออกของมัตสึซากะนั้นคืออ่าวอิเซะ ซึ่งเชื่อมต่อกับมหาสมุทรแปซิฟิก

มัตสึซากะเคยเป็นศูนย์กลางด้านการค้าในยุคเซ็งโงกุ ซึ่งโอดะ โนบูกัตสึ บุตรของโอดะ โนบูนางะ ได้มาสร้างปราสาทไว้ที่บริเวณนี้ในปี ค.ศ. 1580 ต่อมาในต้นยุคเอโดะถือเป็นช่วงเวลาสั้น ๆ ที่มัตสึซากะเป็นศูนย์กลางของแคว้นมัตสึซากะ
# ภาวะโพรงสมองคั่งน้ำ
ภาวะโพรงสมองคั่งน้ำ หรือในเด็กเรียก ภาวะหัวบาตร  เป็นภาวะทางการแพทย์ซึ่งมีการสะสมผิดปกติของน้ำหล่อสมองไขสันหลัง (CSF) ในสมอง ทำให้ความดันในศีรษะเพิ่มขึ้นภายในกะโหลกศีรษะและอาจทำให้ศีรษะโตขึ้นเรื่อย ๆ ในเด็ก ซึ่งอาจทำให้ชัก การเห็นแบบอุโมงค์ (tunnel vision) และพิการทางจิตได้ 

ภาวะโพรงสมองคั่งน้ำเกิดได้จากปัจจัยแต่กำเนิดหรือเกิดภายหลัง สาเหตุแต่กำเนิด เช่น กระดูกสันหลังโหว่ สภาพวิรูปอาร์โนลด์–คีอารี (Arnold–Chiari malformation) กะโหลกเป็นสัน (craniosynostosis) กลุ่มอาการแดนดี–วอล์กเกอร์ (Dandy–Walker syndrome) และสภาพวิรูปหลอดเลือดดำกาเลนโป่งพอง (Vein of Galen malformation) สาเหตุเกิดภายหลัง เช่น เลือดออก เยื่อหุ้มสมองอักเสบ การบาดเจ็บที่ศีรษะ เนื้องอกและถุงน้ำ

ภาวะโพรงสมองคั่งน้ำโดยทั่วไปแบ่งเป็นสองประเภท คือ ภาวะโพรงสมองคั่งน้ำแบบไม่ติดต่อ (non-communicating hydrocephalus) และภาวะโพรงสมองคั่งน้ำแบบติดต่อ (communicating hydrocephalus) 
อ้างอิง

แหล่งข้อมูลอื่น
# ประมูล.คอม
ประมูลดอตคอม  เป็นเว็บไซต์ประมูลสินค้าออนไลน์ในไทยรายแรก ก่อตั้งเมื่อปี พ.ศ. 2542คิดถึงเว็บเก่าๆ สมัยเพิ่งเริ่มเล่นอินเทอร์เน็ต บางเว็บล่มหายตายจาก บางเว็บก็ยังอยู่ คุณประทับใจเว็บไหนบ้าง โดยนายนาถพงศ์ อัมพรอร่ามเวทย์ (ชื่อเล่น: หยง) ซึ่งเสียชีวิตในเดือนสิงหาคม พ.ศ. 2558 จากโรคลิ้­นหัวใจรั่วเฉียบพลัน‘เฮียหยง’ ผู้ก่อตั้งเว็บ pramool.com เสียชีวิตแล้ว'หยง' ผู้ก่อตั้งเว็บ pramool.com เสียชีวิตแล้ว

ภายในเว็บไซต์มีเว็บบอร์ดพูดคุยแลกเปลี่ยนโดยแบ่งตามหมวดหมู่ ประมูลดอตคอมมีชื่อเสียงในทางที่ไม่ดีมากนัก เนื่องจากถูกมองว่าเป็นเว็บไซต์ที่มีผู้ใช้จำนวนมากโพสต์ข้อความหรือกระทู้ที่มีถ้อยคำหยาบคาย และสนทนากันเรื่องเกม, การ์ตูน หรือเรื่องไม่มีสาระต่าง ๆ อีกทั้งเป็นที่รู้จักจากภาษาวิบัติที่แพร่หลายนิยามของคำว่าเกรียน ประมูลดอตคอมโด่งดังในราวปี 2546 - 2552 และหมดความนิยมลงไปในปัจจุบัน ประมูลดอตคอมมักถูกเปรียบเทียบเป็นแหล่งซ่องสุมด้านมืดเพราะมักหยิบยกและพูดคุยเรื่องราวที่ค่อนข้างเรื่องมืด ๆ เช่นการแจกภาพโป๊เปลือยอนาจาร หรือภาพสยองขวัญที่เมื่อผู้ชมคลิกดูแล้วจะตกใจ หรือการโปรโมทระบบเซิร์ฟเวอร์เกมเถื่อน" Pramool " โลกคู่ขนานที่ 2 ของ Pantip (Ver. เกรียน)

 รางวัล 
 ประมูลดอตคอม รับรางวัลเว็บไซต์ที่มีผู้เข้าเยี่ยมชมเป็นอันดับ 8 จากการจัดอันดับของ ทรูฮิต เมื่อวันที่ 2 กุมภาพันธ์ พ.ศ. 2548“ผู้จัดการออนไลน์” คว้ารางวัลใหม่ “เว็บไซต์ยอดเยี่ยมในกลุ่มหนังสือพิมพ์
 ประมูลดอตคอม รับรางวัลเว็บไซต์ที่มีผู้เข้าเยี่ยมชมเป็นอันดับ 6 จากการจัดอันดับของ ทรูฮิต เมื่อวันที่ 15 กันยายน พ.ศ. 2549
 ประมูลดอตคอม รับรางวัลเว็บไซต์อันดับ 7 ที่มีผู้เข้าชมมากที่สุด จากการจัดอันดับของ ทรูฮิต เมื่อ 8 มีนาคม พ.ศ. 2550ร่วมกับ สมาคมผู้ดูแลเว็บไทย จัดงาน Truehits Web Award 2007ทรูฮิตดอตเน็ต ร่วมกับ สมาคมผู้ดูแลเว็บไทย จัดงานTruehits Web Award 2007เว็บเย็นตาโฟ คว้ารางวัล ทรูฮิตอวอร์ด 2006เว็บไซต์ Komckadluek.net รับรางวัล ติดอันดับ 1 ใน 50 เวบที่มีคนเข้าเยี่ยมชมมากที่สุด โดยอยู่อัยดันที่ 28
 ประมูลดอตคอม รับรางวัลเว็บไซต์ที่มีผู้เข้าเยี่ยมชมมากเป็นอันดับ 20 จากการจัดอันดับของ ทรูฮิต ประจำหมวด ช๊อปปิ้ง จาก Truehits 2008 Awardsเว็บไซต์ที่มีผู้เยี่ยมชมสูงสุด 50 อันดับ yenta 4 อันดับที่ 13
# ว่านทรหด
ว่านทรหด   อยู่ในวงศ์ Zingiberaceae ลำต้นเป็นหัวอยู่ใต้ดิน เปลือกเหง้าสีขาวอมเหลือง เนื้อในสีขาว กลิ่นหอมเปรี้ยว ใบเดี่ยว ผิวใบนูนเป็นสันเล็กน้อยตามแนวเส้นใบ ดอกช่อ ทรงกระบอก แทงช่อขึ้นมาจากหัวใต้ดิน ดอกย่อยสีขาวนวล กลีบปากสีเหลือง ริ้วประดับสีขาว มีแต้มชมพู โดยอันที่อยู่บนสุดมีแต้มใหญ่กว่าอันข้างล่าง ใช้เป็นไม้ประดับ ในทางไสยศาสตร์ เชื่อว่ามีฤทธิ์ทางคงกระพันชาตรี เป็นพืชท้องถิ่นในไทย มาเลเซีย อินโดนีเซียQu, Y., et al. (2009). Sesquiterpenes from Curcuma comosa. Journal of Natural Medicines 63 102.
# ว่านงูเห่า
ว่านงูเห่า (Curcuma rubrobracteata) เป็นพืชในวงศ์ Zingiberaceae หัวรูปไข่ ขนาด 2.0 × 1.5 ซม. เหง้าแตกสาขา กว้างประมาณ 1 ซม. ภายในมีสีขาว ส่วนเหนือดินสูง 30–80 ซม. ใบรูปไข่ ขนาด 25–40 × 11–17 ซม. สีเขียวทั้งแผ่น ผิวใบด้านบนมีขนตามแนวเส้นใบ ผิวใบด้านล่างเกลี้ยง ช่อดอกเกิดกลางกลุ่มใบ ก้านช่อยาว 3–12 ซม. ช่อดอกยาว 7–10 ซม. ใบประดับปลายมน ผิวมีขนทั้ง 2 ด้าน มีสีแดงสด ไม่มี ใบประดับส่วนยอด กลีบดอกสีแดง สเตมิโนดรูปไข่กลับ ปลายมน สีเหลือง กลีบปากสีเหลือง อับเรณูมีเดือยเป็นแผ่นสามเหลื่ยมแบน ปลายเรียวแหลม ชี้ลง ยาวประมาณ 2.5–3.0 มม. รังไข่ ยาวประมาณสองถึงสามมิลลิเมตร ผิวมีขน

การกระจายพันธุ์และนิเวศวิทยา พบที่ภาคเหนือ ตะวันตกกเฉียงใต้ ขึ้นในป่าผลัดใบและป่าดิบแล้งที่ระดับความสูงจากระดับน้ำทะเลตั้งแต่ 220–700 ม. ในต่างประเทศพบในอินเดียและพม่า
# นิโคตินาไมด์อะดินีนไดนิวคลีโอไทด์ฟอสเฟต
นิโคตินาไมด์อะดินีนไดนิวคลีโอไทด์ฟอสเฟต  หรือไตรฟอสโฟไพริดีนนิวคลีโอไทด์  เป็นโคแฟกเตอร์ที่ใช้ในการสังเคราะห์ เช่น การสร้างไขมัน นิวคลีโอไทด์และกรดนิวคลีอิก ซึ่งต้องใช้ NADPH เป็นตัวให้อิเล็กตรอน  NADPH ต่างจาก NADH ตรงที่มีหมู่ฟอสเฟตเพิ่มที่คาร์บอนตำแหน่งที่ 2 ของน้ำตาลไรโบสซึ่งจับกับเบสอะดีนีน
# นิโคตินาไมด์อะดินีนไดนิวคลีโอไทด์
นิโคตินาไมด์อะดินีนไดนิวคลีโอไทด์ (Nicotinamide adenine dinucleotide; NAD) เป็นโคเอนไซม์ที่พบในเซลล์สิ่งมีชีวิตทุกชนิด จัดเป็นไดนิวคลีโอไทด์เพราะโครงสร้างประกอบด้วยนิวคลีโอไทด์ 2 ตัวที่ใช้ฟอสเฟตร่วมกัน โดยตัวหนึ่งมีเบสเป็นอะดีนีน อีกตัวหนึ่งเป็นนิโคตินาไมด์ พบทั้งสภาวะออกซิไดส์และรีดิวซ์ซึ่งย่อว่า NAD+และ NADH  ตามลำดับ
แหล่งข้อมูลอื่น
 NAD bound to proteins in the PDB
 NAD Animation  (Flash Required)
http://www.sigmaaldrich.com/etc/medialib/docs/Sigma/Product_Information_Sheet/2/n8285pis.Par.0001.File.tmp/n8285pis.pdf  and NADH (reduced)  Chemical data sheet from Sigma-Aldrich
NAD, NADH and NAD synthesis pathway at the MetaCyc database
List of oxidoreductases  at the SWISS-PROT database
หมวดหมู่:เซลล์
# ฮิตาชิ
บริษัท ฮิตาชิ มหาชนจำกัด (คาบูชิกิไงชะ ฮิตาจิ เซซากูโชะ) เป็นกลุ่มบริษัทข้ามชาติของญี่ปุ่น มีสำนักงานใหญ่ตั้งอยู่ในเขตชิโยดะ กรุงโตเกียว

บริษัทฮิตาชิมีการแตกสาขาออกเป็น 11 กลุ่มธุรกิจ อันได้แก่: ระบบโทรคมนาคมและสารสนเทศ, โครงสร้างพื้นฐานสังคม, ชิ้นส่วนและวัตถุประสิทธิภาพสูง, บริการทางการเงิน, ระบบพลังงาน, ชิ้นส่วนและระบบไฟฟ้า, ระบบยานยนต์, ระบบรถไฟและเขตเมือง, สินค้าอุปโภคและสื่อดิจิทัล, เครื่องจักรกลงานโยธา และ ระบบและชิ้นส่วนอื่นๆ นอกจากนี้ ฮิตาชิยังเป็นบริษัทในตลาดหลักทรัพย์โตเกียว ที่ถูกนำมาใช้คำนวณดัชนี Nikkei 225 และ TOPIX 

บริษัทฮิตาชิ ถูกก่อตั้งขึ้นเมื่อ พ.ศ. 2453 โดยวิศวกรไฟฟ้าชื่อว่า นามิเฮ โอไดระ ในเมืองฮิตาจิ จังหวัดอิบารากิ  สินค้าชิ้นแรกของบริษัทฮิตาชิ คือ มอเตอร์เหนี่ยวนำไฟฟ้า กำลัง 5 แรงม้า ซึ่งถือเป็นมอเตอร์ไฟฟ้ารุ่นแรกของญี่ปุ่น ซึ่งถูกพัฒนาและนำไปใช้งานในเหมืองทองแดง ทำให้ในเวลาต่อมา บริษัทของโอไดระ ก็กลายเป็นบริษัทผู้นำในตลาดมอเตอร์ไฟฟ้าและอุตสาหกรรมพลังงานไฟฟ้าของญี่ปุ่น
# นางร้ายที่รัก
นางร้ายที่รัก เป็นละครโทรทัศน์ไทย แนวโรแมนติก-แอ็กชั่น-คอมเมดี จากบทประพันธ์ของ ดวงมาลย์ และเขียนบทโทรทัศน์โดย ชลนภัสส์ จันทรังษี / จีรนุช ณ น่าน / ณันทิชา / วรรณพร รัฐพิทักษ์สันติ / อโนชา ศิลารัตน์ตระกูล ดำเนินงานสร้างโดย บริษัท ซิติเซ่น เคน จำกัด โดยผู้จัด บุษกร วงศ์พัวพันธ์ กำกับการแสดงโดย สำรวย รักชาติ ออกอากาศทุกคืนวันพุธ–พฤหัสบดี เวลา 20.15 – 22.45 น. ทางสถานีวิทยุโทรทัศน์ไทยทีวีสีช่อง 3 (ออริจินัล) และทีวีดิจิตอล ช่อง 3 เอชดี ช่อง 33 นำแสดงโดย ปกรณ์ ฉัตรบริรักษ์, คิมเบอร์ลี่ แอน เทียมศิริ, หยาดทิพย์ ราชปาล, จิตรภาณุ กลมแก้ว, วรฤทธิ์ เฟื่องอารมย์, ปารีณา บุศยศิริ, กรุณพล เทียนสุวรรณ และวริษฐ์ ทิพโกมุท เริ่มออกอากาศตอนแรกวันที่ 27 สิงหาคม – 7 ตุลาคม พ.ศ. 2558บอย ปกรณ์-คิมเบอร์ลี่ ฟิตติ้งละครแซบ นางร้ายที่รัก : จากเว็บไซต์สนุกดอตคอม

 รายชื่อนักแสดง 
 ปกรณ์ ฉัตรบริรักษ์  รับบทเป็น  ผู้กองนที สิงห์หฤทธิ์ (ที)
 คิมเบอร์ลี่ แอน เทียมศิริ  รับบทเป็น  พิมพ์ชนก ทรัพย์ไพศาลอนันต์ (พิมพ์) / ผกา (คนรักของดนัย)
 วรฤทธิ์ เฟื่องอารมย์  รับบทเป็น  ชาร์ลี
 หยาดทิพย์ ราชปาล  รับบทเป็น  เนตรกมล (เนตร)
 ปารีณา บุศยศิริ  รับบทเป็น  อิงอร (อร)
 จิตรภาณุ กลมแก้ว  รับบทเป็น  ศาสตรา (เสือ)
 วริษฐ์ ทิพโกมุท  รับบทเป็น  สมภพ
 กัลยา เลิศเกษมทรัพย์  รับบทเป็น  มธุรส
 กรุณพล เทียนสุวรรณ  รับบทเป็น  ดนัย
 นันทิกานต์ สิงหา  รับบทเป็น  สายธาร ประเสริฐวรกาญจน์ (น้ำ)
 โอบนิธิ วิวรรธนวรางค์  รับบทเป็น  พิพัฒน์
 โฆษวิส ปิยะสกุลแก้ว  รับบทเป็น  พิษณุ
 ธนิดา กาญจนวัฒน์  รับบทเป็น  ดวงแข
 เวธกา ศิริวัฒนา  รับบทเป็น  พิไล
 ตระการ พันธุมเลิศรุจี  รับบทเป็น  สารวัตร ชินกริช
 ประกาศิต โบสุวรรณ  รับบทเป็น  มติ
 พิศมัย วิไลศักดิ์  รับบทเป็น  แม่สมใจ
 ดีใจ ดีดีดี  รับบทเป็น  ป้าศัลย์
 จรรยา ธนาสว่างกุล  รับบทเป็น  กุหลาบ
 เตชินท์ พลอยเพชร (ดีเจมะตูม)  รับบทเป็น  กีตาร์
 กรกฎ พวงสวัสดิ์  รับบทเป็น  แอนนา
 แอนนา ชวนชื่น  รับบทเป็น  จ่ากุ๊ก
 ต้อย สนามบิน  รับบทเป็น  จ่าต้อย
 ด.ญ. พัณณ์ชิตา มิลินโชติศักดิ์  รับบทเป็น  สายธาร ประเสริฐวรกาญจน์ (น้ำ) (วัยเด็ก)
 ด.ญ. เคทริน วาสิตา โอเร็ม  รับบทเป็น  พิมพ์ชนก ทรัพย์ไพศาลอนันต์ (พิมพ์) (วัยเด็ก)
 ด.ช. ก้องภพ โสภณพิเชฐ  รับบทเป็น  ผู้กองนที สิงห์หฤทธิ์ (ที) (วัยเด็ก)
 อรสา พรหมประทาน  รับบทเป็น  พรรณราย
 นริสา พรหมสุภา  รับบทเป็น  น้านวล
 ฝันเด่น จรรยาธนากร  รับบทเป็น  อาจารย์พิมาน
 วัลวิภา โยคะกุล  รับบทเป็น  มยุรี
 พงศนารถ วินศิริ  รับบทเป็น  ไอ้แว่น (พ่อค้าเฮโรอีน)

 นักแสดงรับเชิญ 
 สุรินทร คารวุตม์
 มณีรัตน์ คำอ้วน
 วัชรเกียรติ บุญภักดี  รับบทเป็น  ผู้จัดละคร
 ธีรเดช วงศ์พัวพันธ์  รับบทเป็น  ดารารับเชิญงานประกาศรางวัลมาลาทองคำ 2015
 อารยา เอ ฮาร์เก็ต  รับบทเป็น  ดารารับเชิญงานประกาศรางวัลมาลาทองคำ 2015
 ลลิตา ศศิประภา  รับบทเป็น  ดารารับเชิญงานประกาศรางวัลมาลาทองคำ 2015
 รามาวดี นาคฉัตรีย์  รับบทเป็น  ดารารับเชิญงานประกาศรางวัลมาลาทองคำ 2015
 เข็มอัปสร สิริสุขะ  รับบทเป็น  ดารารับเชิญงานประกาศรางวัลมาลาทองคำ 2015
 ชนกวนันท์ รักชีพ  รับบทเป็น  ดารารับเชิญงานประกาศรางวัลมาลาทองคำ 2015
 เบญจวรรณ เทิดทูลกุล  รับบทเป็น  ดารารับเชิญงานประกาศรางวัลมาลาทองคำ 2015
 ธนากร โปษยานนท์  รับบทเป็น  พิธีกรงานประกาศรางวัลมาลาทองคำ 2015
 รินลณี ศรีเพ็ญ  รับบทเป็น  พิธีกรงานประกาศรางวัลมาลาทองคำ 2015
 สายฝน ชีช้าง  รับบทเป็น  พิธีกรรายการ บันเทิงยามบ่าย
 วราวุธ เลาหพงศ์ชนะ  รับบทเป็น  พิธีกรรายการ บันเทิงยามบ่าย
# แม่น้ำคัตสึระ
แม่น้ำคัตสึระ  เป็นแม่น้ำในจังหวัดเกียวโต เกิดขึ้นจากการบรรจบกันของแม่น้ำสองสาย คือ แม่น้ำโฮซุที่ไหลมาจากภูเขาใกล้กับคาเมโอกะ บรรจบกับแม่น้ำโออิ ตลอดสายของแม่น้ำคัตสึระเป็นที่ตั้งของศาลเจ้าชินโตเก่าแก่มากมายเช่นศาลเจ้ามัตสึโอะ นอกจากนี้ จากการที่แม่น้ำสายนี้ไปบรรจบกับแม่น้ำคาโมะ ทำให้ในฤดูร้อนจะเป็นฤดูที่มีปลาอายุชุกชุม และด้วยน้ำที่ตื้นทำให้จะมีผู้คนจำนวนมากออกไปจับปลาอายุมาย่างรับประทาน